<<Հայրենական մեծ պատերազմին հայ ժողովուրդի ներդրումը յաւերժօրէն կը մնայ պատմութեան մէջ: Պատերազմի տարիներուն, առաջնագիծին վրայ մարտնչեցան հայ ազգի հարիւր հազարաւոր տղաներ եւ աղջիկներ, որոնցմէ 70 հազարը արժանացաւ զանազան պարգեւներու: Անոնց անունները, անոնց մասին պատմող նիւթերը կրնաք գտնել մեր թանգարանին մէջ: Ամիսներ առաջ մեր թանգարանին փոխանցուեցաւ Հայրենական Մեծ պատերազմի հերոս մարաջախտ Բաղրամեանի կիսանդրին. այսօր հպարտութեամբ կը ցուցադրենք եւս մէկ հերոսի կիսանդրի: Մենք պէտք է մեր հերոսներու սխրագործութիւններուն մասին տեղեկութիւնները եւ պատմութիւնները պահպանենք ու փոխանցենք նոր սերունդին: Յատուկ շնորհակալութիւն կիսանդրիի հեղինակներուն, զայն ստեղծելու գործին մէջ ներդրում ունեցողներուն>>, ըսաւ Ալեքսանդր Շքոլնիք: